**แนวทางการดำเนินการสำหรับโรงเรียนประสบอุบัติภัย**

**ของโรงเรียนสังกัดสำนักงานเขตพื้นที่การศึกษาเชียงราย เขต 1**

-------------------------

แนวทางการดำเนินการสำหรับโรงเรียนประสบอุบัติภัยของโรงเรียนสังกัดสำนักงานเขตพื้นที่การศึกษาเชียงราย เขต 1 ในส่วนที่เกี่ยวข้องกับกลุ่มนโยบายและแผน กรณีที่โรงเรียนได้รับเหตุภัยพิบัติ เช่น น้ำท่วม น้ำป่าไหลหลาก ฝนตกหนัก วาตภัย แผ่นดินไหว หรืออื่น ๆ ที่ทำให้เกิดความเสียหายแก่ทรัพย์สินของทางราชการสิ่งที่โรงเรียนต้องดำเนินการทันที คือ

1. แก้ไขปัญหาเฉพาะหน้าในเบื้องต้น

2. เวรรักษาการณ์ ของโรงเรียนรายงานเหตุการณ์ที่เกิดขึ้นให้ผู้อานวยการโรงเรียนทราบ

เป็นลายลักษณ์อักษร พร้อมบันทึกในสมุดบันทึกเวรยาม

3. โรงเรียนรายงานเหตุการณ์ให้สำนักงานเขตพื้นที่การศึกษาเชียงราย เขต 1 ทราบโดยเร็วที่สุด ระบุ วัน เวลา และสถานที่เกิดเหตุ **(รายงานเบื้องต้น)**

**4. โรงเรียนดำเนินการของบประมาณรายการ ค่าซ่อมแซมอาคารเรียน อาคารประกอบและ**

**สิ่งก่อสร้างอื่นที่ชำรุดและประสบอุบัติภัยในช่วงระยะเวลาที่เหมาะสม โดยปกติ ไม่ควรเกิน 2 สัปดาห์นับตั้งแต่วันที่เกิดเหตุ โดยการเสนอของบประมาณไปยัง สำนักงานเขตพื้นที่การศึกษาเชียงราย เขต 1**

**(กลุ่มนโยบายและแผน) ให้โรงเรียนแนบเอกสาร ดังต่อไปนี้**

 4.1 สำเนาบันทึกของครูเวร จำนวน 2 ชุด

4.2 รูปถ่ายสภาพความเสียหายที่ชัดเจน ระบุ รายละเอียดตามรายการที่ขอ

งบประมาณซอมแซม พร้อมรับรองเอกสาร **(ถ่ายบริเวณได้รับความเสียหาย และต้องการซ่อมแซม)**

จำนวน 2 ชุด

4.3 คำสั่งแต่งตั้งครูในโรงเรียนเป็นคณะกรรมการตรวจสภาพ ความเสียหาย

จำนวน 2 ชุด

4.4 บันทึกรายงานสภาพความเสียหายของคณะกรรมการใน ข้อ 4.3 จำนวน 2 ชุด

4.5 ประมาณการค่าซ่อมแซม อาคารเรียน อาคารประกอบและสิ่งก่อสร้างที่ได้รับ

ความเสียหาย (ตามราคากลางวัสดุของแต่ละปีงบประมาณ) แบบ ปร.4 ปร.5 ปร.6 จำนวน 2 ชุด

4.6 สำเนาทะเบียนโรงเรียนในส่วนของอาคารเรียน อาคารประกอบ ที่ต้องการ

ของบประมาณ ค่าซ่อมแซม พร้อมรับรองเอกสาร

(ตัวอย่างหนังสือของบประมาณ)

ที่ ศธ 04043....../ โรงเรียน ...............................................

 ต.................. อ. ................. จังหวัดเชียงราย

 ………………………..25………

เรื่อง ของบประมาณค่าซ่อมแซมอาคารเรียน อาคารประกอบและสิ่งก่อสร้างที่ประสบภัย

เรียน ผู้อำนวยการสำนักงานเขตพื้นที่การศึกษาเชียงราย เขต 1

สิ่งที่ส่งมาด้วย 1. สำเนาบันทึกของครูเวร จำนวน 2 ชุด

2. ภาพถ่ายสภาพความเสียหาย จำนวน 2 ชุด

3. สำเนาคำสั่งแต่งตั้งคณะกรรมการตรวจสภาพ ความเสียหาย จำนวน 2 ชุด

4. บันทึกรายงานสภาพความเสียหายของคณะกรรมการ จำนวน 2 ชุด

5. ประมาณการค่าซ่อมแซม แบบ ปร.4 ปร.5 ปร.6 จำนวน 2 ชุด

6. สำเนาทะเบียนโรงเรียนในส่วนที่เสียหาย จำนวน 2 ชุด

ด้วยเมื่อวันที่.............................................เวลา................น. เกิดเหตุ...........................

................................ทำให้ อาคารเรียน แบบ ...........................................................................................ของโรงเรียน................................................. ได้รับความเสียหายในส่วนของ……………..................................

โรงเรียนได้แต่งตั้งคณะกรรมการ ตรวจสภาพความเสียหายแล้ว เกิดวามเสียหายเป็นจำนวนมากมีความจำเป็นต้องได้รับการซ่อมแซม อย่างเร่งด่วน จึงเสนอของบประมาณค่าซ่อมแซมอาคารเรียน อาคารประกอบและสิ่งก่อสร้างอื่น ที่ชำรุดจากภัยพิบัติดังกล่าว ในวงเงิน ................................ บาท (.....................................................) รายละเอียดตามเอกสารที่ส่งมาพร้อมนี้

จึงเรียนมาเพื่อโปรดพิจารณา

ขอแสดงความนับถือ

 (………………………………..)

ผู้อานวยการโรงเรียน ....................................

งาน ………………………………………………

โทรศัพท์. 053 …………………….

โทรศัพท์มือถือ ผอ.ร.ร. 0 ..................................